|  |
| --- |
| Nepaprastas Gumuliuko pasaulis |
| Dar žinoma kaip | *Gumuliukas* |
| Žanras | Situacijų komedijaSiurreali komedijaFantastikaSatyra |
| Kūrėjas (-ai) | Ben Bocquelet |
| Režisierius (-iai) | 
* Mic Graves
* Antoine Perez
* Richard Overall

 |
| Įgarsino | 
* Logan Grove
* Jacob Hopkins
* Nicolas Cantu
* Duke Cutler
* Kwesi Boakye
* Terrell Ransom Jr.
* Donielle T. Hansley Jr
* Christian J. Simon
* Kyla Rae Kowalewski
* Teresa Gallagher
* Dan Russell

 |
| Kompozitorius (-iai) | 
* Ben Locket
* Neil Myers
* Xav Clarke

 |
| Kilmės šalis | 
* JK
* JAV

 |
| Kalba (-os) | anglų |
| Sezonų skaičius | 6 |
| Serijų skaičius | 240 |
| Gamyba |
| Vykdantysis prodiuseris (-iai) | 
* Ben Bocquelet
* Daniel Lennard
* Michael Carrington
* Sarah Fell
* Patricia Hidalgo
* Mic Graves

 |
| Trukmė | 11 min. |
| Gamybos kompanija | Frederator Studios  Cartoon Network Studios |
| Platintojai | Warner Bros. Television Distribution |
| Transliacija |
| Originalus kanalas | Cartoon Network |
| Originalus laikotarpis | 2011 m. gegužės 3 d. – 2019 m. birželio 24 d. |

**Nepaprastas Gumuliuko pasaulis** (angl. *The Amazing World of Gumball*) – amerikiečių–britų animacinė situacijų komedija, kurią sukūrė prancūzų–anglų animatorius Benas Bokletas (*Ben Bocquelet*) kanalui „Cartoon Network". Animacinis serialas yra apie Vatersonų šeimoje augančius du netikrus brolius – mėlyną katiną, dvylikametį Gumuliuką, bei įsūnytą auksinę žuvelę, dešimtmetį Darviną, kurie mokosi fiktyvaus Elmoro miesto vidurinėje mokykloje, Kalifornijoje. Šiedu visuomet atsiduria kokio nors įdomaus nuotykio dėmesio centre, kurio metu bendrauja tiek su miestelio gyventojais, tiek savo likusiais šeimos nariais – sesute Anais, mama Nikole bei tėčiu Ričardu.

Kai kurie serialo personažai yra paimti iš ankstesnių Bokleto atmestų idėjų, kurios buvo skirtos kitiems komerciniams darbams, susijusiems su „šeimyninių laidų ir mokyklinių laidų" derinimo premisa – tuo itin domėjosi „Cartoon Network". Laidą prodiusavo „Cartoon Network Studios Europe" drauge su „Boulder Media" (Airija; 1 sezonas) bei „Studio Soi" (Vokietija; 2–6 sezonai).

„Nepaprastas Gumuliuko pasaulis" pasižymi sąmoningu stilistiniu nedarnumu: laidos personažų dizainas, filmavimas ir animavimas vykdytas taikant įvairias technikas – tradicinę animaciją, lėlių teatrą, CGI, sustabdyto kadro animaciją, vaidybinę juostą, – kurios neretai kisdavo net toje pačioje scenoje. Serialas sulaukė didelio pripažinimo, turi žymų gerbėjų kultą, mat į savo kūrybą įtraukė populiariosios ir internetinės kultūros temas. Taip pat programai būdingas sarkazmas, subtilios seksualinio pobūdžio užuominos, juodas humoras bei metahumoras. Nors „Nepaprastas Gumuliuko pasaulis" skirtas vaikams, serijose apstu temų, kurios yra gana rimtos, tokios kaip filosofija, santuoka, kibernetinės patyčios, politinė netolerancija, psichikos ligos ir bendražmogiškieji egzistenciniai klausimai.

Išnašos
-------

1. ↑  Perlmutter, David (2018). *The Encyclopedia of American Animated Television Shows*. Rowman & Littlefield. pp. 27–28. ISBN 978-1538103739.
2. ↑  „gumball". *studio soi* (anglų). Nuoroda tikrinta July 8, 2021.
3. ↑  Interview with Ben Bocquelet Archyvuota kopija 2015-10-07 iš Wayback Machine projekto. in Toonzone
4. ↑  Alexander, Julia (February 17, 2017). „Amazing World of Gumball perfectly tackles the biggest stereotypes found in RPGs". *Polygon* (anglų). Nuoroda tikrinta July 8, 2021.
5. ↑  White, James (2022-02-13). „How 'The Amazing World of Gumball' Uses Meta Humor to Appeal to Generations New and Old". *Collider* (amerikiečių anglų). Nuoroda tikrinta 2022-10-08.